77. ΝΟΜΟΘΕ. ΔΙΑΤΑΓΜΑ υπ’ αριθ. 130 της 15/20 Σεπτ. 1973 (ΦΕΚ Α΄ 219) Περί αντικαταστάσεως και συμπληρώσεως διατάξεων του Ν.Δ. 533/70 «περί προαγωγής υπαλλήλων και καταργήσεως της διακρίσεως των κλάδων εις κεντρικούς και περιφερειακούς», και του Ν.Δ. 751/70 «περί τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος». Άρθρ.1.-(Αντικαθίσταται η παρ. 2 του άρθρ. 1 Ν.Δ. 533/1970, ανωτ. αριθ. 60). Άρθρ.2.-(Αντικαθίσταται το άρθρ. 2 Ν.Δ. 533/ 1970). Άρθρ.3.-(Αντικαθίσταται η παρ. 1 του άρθρ. 20 Ν.Δ. 751/1970, ανωτ. αριθ. 64). Άρθρ.4.-Αι διατάξεις της παρ. 2 του άρθρ. 1 του Ν.Δ. 533/1970, ως αύται αντικαθίστανται δια του άρθρ. 1 του παρόντος, δεν έχουν εφαρμογήν: α)δια τους έχοντας ήδη συμπληρώσει χρόνον προς προαγωγήν εις τον 5 ον  βαθμόν, β) δι εκείνους δι’ ούς ο κατά την δημοσίευσιν του παρόντος υπολειπόμενος προς προαγωγήν εις τον 5 ον  βαθμόν χρόνος είναι ελάσσων του απαιτουμένου τοιούτου κατά τας διατάξεις της περιπτ. α΄της παρ. 2 του άρθρ. 1 του Ν.Δ/τος τούτου. Άρθρ.5.-Επί μιαν διετίαν από της δημοσιεύσεως του παρόντος ουδείς υπάλληλος Β΄ Κατηγορίας προάγεται εις τον 5 ον  βαθμόν εάν δεν έχη συμπληρώσει χρόνον υπηρεσίας τεσσάρων τουλάχιστον ετών εις θέσεις του Κλάδου του εκτός των ορίων της περιοχής τέως Διοικήσεως Πρωτευούσης, εφ’ όσον προβλέπονται τοιαύται, επιφυλασσομένων των διατάξεων των παρ. 3 και 4 του άρθρ. 1 του Ν.Δ. 533/1970 και του άρθρ. 4 του παρόντος. Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως.

[Source: greek_legal_code_raptarchis | Tokens: 1327]